Suvarnabhumi lufthavn (uttales ) er Bangkoks hovedflyplass og ble åpnet for trafikk 28. september 2006. Den ligger ca. 25 km øst for Bangkok. Flyplassen kan ta imot 45 millioner passasjerer i året og er verdens nest største flyplass om man regner arealmessig. Kontroll-tårnet til flyplassen er på 132 m, og er dermed verdens høyeste. Når flyplassen er fullt utbygd, vil den kunne ta imot 100 millioner passasjerer årlig.